Pensiya va kompensatsiya toʻlovlarini tayinlash tartibi takomillashtirilishi munosabati bilan Vazirlar Mahkamasining 2022-yil 13-oktabrdagi 592-son qarori bilan tasdiqlangan Davlat pensiyalarini tayinlash va toʻlash tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2025-10-01)

Oʻzbekiston Respublikasi Prezidentining “Aholiga pensiya tayinlash boʻyicha koʻrsatiladigan davlat xizmatlari sifatini yanada oshirishga qaratilgan qoʻshimcha chora-tadbirlar toʻgʻrisida” 2023-yil 31-oktabrdagi PQ-353-son qarori ijrosini taʼminlash hamda qonunchilik hujjatlarini oʻzaro muvofiqlashtirish maqsadida Vazirlar Mahkamasi qaror qiladi: 1. Vazirlar Mahkamasining 2022-yil 13-oktabrdagi 592-son qarori bilan tasdiqlangan Davlat pensiyalarini tayinlash va toʻlash tartibi toʻgʻrisidagi nizomga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: pensiya va kompensatsiya toʻlovlarini tayinlash tartibini takomillashtirish; fuqarolarga yoshga doir va nogironlik pensiyalari hamda kompensatsiya toʻlovlarini proaktiv shaklda tayinlash tartibini joriy etish; fuqarolarning davlat pensiya taʼminotiga oid qonunchilik hujjatlarini oʻzaro muvofiqlashtirish. 2. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. 2-bandda: oʻninchi xatboshi quyidagi tahrirda bayon etilsin: “pensiyaga oid hujjatlar yigʻmajildi (pensiya ishi) — pensiya va/yoki kompensatsiya pul toʻlovini soʻrab murojaat qilgan shaxsga pensiya yoki kompensatsiya tayinlangan hujjatlarning tikilgan turkumi va/yoki Pensiya jamgʻarmasining “Pensiya” axborot tizimida (keyingi oʻrinlarda — axborot tizimi) saqlanadigan pensiya va/yoki kompensatsiya pul toʻlovini soʻrab murojaat qilgan shaxsning elektron koʻrinishdagi pensiyaga va/yoki kompensatsiya pul toʻloviga oid hujjatlari va/yoki maʼlumotlari”; oʻn ikkinchi xatboshi “pensiya tayinlashni soʻrab murojaat etish — ” soʻzlaridan keyin “Qonunning 7, 8 va 15-moddalarida belgilangan pensiyalardan tashqari” soʻzlari bilan toʻldirilsin; quyidagi mazmundagi yigirma birinchi — yigirma toʻrtinchi xatboshilar bilan toʻldirilsin: “kompensatsiya pul toʻlovi — ushbu Nizomda belgilangan shartlar va meʼyorlarga muvofiq olish huquqi aniqlanadigan hamda uy-joy-kommunal xizmatlar haqini toʻlash boʻyicha beriladigan imtiyozlar oʻrniga har oyda toʻlanadigan oylik pul toʻlovi; kompensatsiya pul toʻlovini proaktiv shaklda tayinlash — qonunchilik hujjatlariga muvofiq kompensatsiya pul toʻlovini olish huquqi paydo boʻlgan shaxsga uning biror — bir shakldagi murojaati talab etilmaydigan, Pensiya jamgʻarmasi tomonidan axborot-kommunikatsiya texnologiyalaridan foydalangan holda axborot tizimlari orqali inson omilisiz koʻrsatiladigan davlat xizmati; proaktiv shaklda pensiya tayinlash — shaxsga Qonunning 7 va 8-moddalarida belgilangan pensiya yoshiga toʻlishi va/yoki Qonunning 15-moddasiga muvofiq nogironlik guruhi belgilanishi munosabati bilan Pensiya jamgʻarmasi tomonidan axborot-kommunikatsiya texnologiyalaridan foydalangan holda, axborot tizimlari orqali inson omilisiz koʻrsatiladigan davlat xizmati; proaktiv shaklda pensiyani qayta hisoblash — Qonunning 49-moddasi ikkinchi qismida belgilangan shartlar asosida nogironlik pensiyasini qayta hisoblash boʻyicha Pensiya jamgʻarmasi tomonidan axborot-kommunikatsiya texnologiyalaridan foydalangan holda, axborot tizimlari orqali inson omilisiz koʻrsatiladigan davlat xizmati”. 2. 7-bandning uchinchi — beshinchi xatboshilari quyidagi tahrirda bayon etilsin: “Shaxs yoki qonuniy vakil pensiya tayinlashni soʻrab Pensiya jamgʻarmasi boʻlimiga bevosita tashrif buyurgan holda ariza berish, pochta orqali ariza berish, yashash joyidan qatʼi nazar, Davlat xizmatlari markazi orqali yoki YIDXPdan roʻyxatdan oʻtgan holda soʻrovnomani toʻldirib, murojaat qilish huquqiga ega. Davlat xizmatlari markazi orqali yoki YIDXPdan roʻyxatdan oʻtgan holda pensiya tayinlash, shuningdek, proaktiv shaklda pensiya tayinlash shaxsning pensiya olish huquqini beradigan maʼlumotlari “YAMMT” IDAKda raqamlashtirilgandan soʻng amalga oshiriladi. Bunda shaxs yoki qonuniy vakil tomonidan Pensiya jamgʻarmasi boʻlimiga taqdim qilingan ish staji, ish haqi va ustamaga oid raqamlashtirilmagan maʼlumotlar yoki hujjatlar orqali pensiya tayinlanishi yoki qayta hisoblanishi mumkin”. 3. 8-band quyidagi tahrirda bayon etilsin: “8. Manzil-koloniyalarda jazoni oʻtayotgan, ozodlikdan mahrum etishga hukm qilingan shaxslar pensiyani tayinlash yoki qayta hisoblashni soʻrab manzil-koloniya joylashgan joydagi Pensiya jamgʻarmasi boʻlimiga ushbu Nizomga 22-ilovaga muvofiq shakldagi arizani toʻldirib yoki Davlat xizmatlari markazining davlat xizmatini koʻrsatish xizmatidan foydalangan holda, ushbu Nizomga 28-ilovaga muvofiq shakldagi soʻrovnomani toʻldirish orqali pensiya tayinlashni soʻrab murojaat qilish huquqiga ega. Manzil-koloniyalarda jazoni oʻtayotgan, ozodlikdan mahrum etishga hukm qilingan shaxslarga pensiyalar ushbu Nizomda belgilangan umumiy tartibda proaktiv shaklda tayinlanadi, shu jumladan, Qonunning 49-moddasi ikkinchi qismida belgilangan nogironlik pensiyasi proaktiv shaklda qayta hisoblanadi. Shaxsning pensiyani tayinlash va/yoki qayta hisoblash toʻgʻrisidagi arizasi manzil-koloniya maʼmuriyati tomonidan manzil-koloniya joylashgan joydagi Pensiya jamgʻarmasi boʻlimiga beriladi. Bunda ozodlikdan mahrum etishga hukm qilingan shaxsga manzil-koloniya maʼmuriyati tomonidan Pensiya jamgʻarmasi boʻlimiga taqdim qilingan ish staji, ish haqi va ustamaga oid raqamlashtirilmagan maʼlumotlar yoki hujjatlar asosida pensiya tayinlanadi va/yoki pensiya miqdori qayta hisoblanadi. Pensiya jamgʻarmasi boʻlimi: shaxsning ish stajiga oid maʼlumotlar asosida pensiyani tayinlash (qayta hisoblash) uchun zarur boʻlgan va ushbu Nizomning 12 — 14-bandlarida koʻrsatilgan hujjatlarni toʻplashda amaliy yordam koʻrsatadi; pensiya toʻlanishini tiklash yoki davom ettirish toʻgʻrisidagi arizaga asosan pensiyaga oid hujjatlar yigʻmajildini Pensiya jamgʻarmasining tegishli boʻlimidan talab qilib oladi”. 4. 10-bandda: quyidagi mazmundagi ikkinchi va uchinchi xatboshilar bilan toʻldirilsin: “Qonunning 7, 8 va 15-moddalarida belgilangan pensiyalarni tayinlash, Qonunning 49-moddasi ikkinchi qismida belgilangan shartlar asosida nogironlik pensiyasini qayta hisoblash fuqaroning alohida murojaatini talab etmagan holda proaktiv shaklda amalga oshiriladi, kompensatsiya pul toʻlovini olish huquqini beruvchi maʼlumotlar axborot tizimida mavjud boʻlganda, Pensiya jamgʻarmasi boʻlimi Qonun hamda ushbu Nizomda nazarda tutilgan shartlar va meʼyorlarga muvofiq pensiyani tayinlash (qayta hisoblash) yoki kompensatsiya pul toʻlovini tayinlash masalasini koʻrib chiqadi. Ushbu bandning ikkinchi xatboshisida qayd etilgan pensiya va kompensatsiya toʻlovini proaktiv shaklda tayinlashning (qayta hisoblash) texnik kamchiliklar sababli imkoni boʻlmaganda, ushbu jarayon mazkur Nizomda belgilangan umumiy asoslarda murojaat qilish orqali amalga oshiriladi”; ikkinchi — toʻqqizinchi xatboshilar tegishlicha toʻrtinchi — oʻn birinchi xatboshilar deb hisoblansin; oltinchi xatboshi quyidagi tahrirda bayon etilsin: “Shaxsning yoki qonuniy vakilning pensiya tayinlash toʻgʻrisidagi arizasi yoki soʻrovnomasi, Qonunning 7, 8 va 15-moddalarida belgilangan pensiyalarni proaktiv shaklda tayinlash va Qonunning 49-moddasi ikkinchi qismida belgilangan nogironlik pensiyasini proaktiv shaklda qayta hisoblash, shuningdek, kompensatsiya pul toʻlovini proaktiv shaklda tayinlash axborot tizimida roʻyxatdan oʻtkaziladi. Dam olish va ishlanmaydigan bayram kunlari pensiya va kompensatsiyalar keyingi birinchi ish kunida proaktiv shaklida tayinlanadi”. 5. 12-bandda: “j” va “k” kichik bandlar oʻz kuchini yoʻqotgan deb hisoblansin; quyidagi mazmundagi oʻn toʻrtinchi xatboshi bilan toʻldirilsin: “Oʻzbekiston Respublikasi Kambagʻallikni qisqartirish va bandlik vazirligining tuman (shahar) kambagʻallikni qisqartirish va bandlikka koʻmaklashish boʻlimlarining shaxsni ishsiz deb eʼtirof etish toʻgʻrisidagi taqdimnomasi Pensiya jamgʻarmasi boʻlimi tomonidan Oʻzbekiston Respublikasi Kambagʻallikni qisqartirish va bandlik vazirligining “Bandlik xizmati” axborot tizimidan elektron soʻrov yuborish orqali olinadi va pensiya tayinlash uchun murojaat qilgan shaxsdan ushbu hujjat talab etilmaydi”; oʻn toʻrtinchi xatboshi oʻn beshinchi xatboshi deb hisoblansin hamda quyidagi tahrirda bayon etilsin: “Mazkur bandda nazarda tutilgan hujjatlar hamda maʼlumotlar vazirlik va idoralarning axborot tizimlarida mavjud boʻlgan hollarda pensiya tayinlash uchun murojaat qilgan shaxsning arizasiga ilova qilinmaydi”. 6. 14-bandning ikkinchi xatboshisi quyidagi tahrirda bayon etilsin: “sud organlari, FHDY organlari va/yoki xorijiy davlatlar mansabdor shaxslari tomonidan oila aʼzosining vafot etgan boquvchi bilan qarindoshlik munosabatlarini tasdiqlovchi hujjatlar va/yoki maʼlumotnomalar”. 7. 15-bandda: ikkinchi xatboshidagi “pensiya tayinlash (hisoblash) uchun quyidagi” soʻzlari “pensiya tayinlash (qayta hisoblash), shuningdek, kompensatsiya pul toʻlovini tayinlash uchun quyidagi” soʻzlari bilan almashtirilsin; “a” kichik bandda: birinchi xatboshi quyidagi tahrirda bayon etilsin: “a) pensiya tayinlanayotgan shaxsning va yoki qonuniy vakilning fuqarolik pasporti (identifikatsiyalovchi ID-kartasi) va oila aʼzolari (yaqin qarindoshlari) toʻgʻrisidagi maʼlumotlarni Oʻzbekiston Respublikasi Adliya vazirligining “FHDYning yagona elektron arxivi” va Ichki ishlar vazirligi huzuridagi Migratsiya va personallashtirish departamentining (keyingi oʻrinlarda — Migratsiya va personallashtirish departamenti) axborot tizimiga”; quyidagi mazmundagi oltinchi xatboshi bilan toʻldirilsin: “shaxs gipofizar nanizm (liliput) yoxud disproporsional pakana ekani toʻgʻrisidagi”; oltinchi va yettinchi xatboshilar tegishlicha yettinchi va sakkizinchi xatboshilar deb hisoblansin; “b” kichik bandda: birinchi xatboshi quyidagi tahrirda bayon etilsin: “b) band shaxs uchun Soliq qoʻmitasi tomonidan taqdim etiladigan”; toʻrtinchi xatboshidan “Iqtisodiyot va moliya vazirligi huzuridagi” soʻzlari chiqarib tashlansin. 8. 17-bandning toʻrtinchi xatboshisidagi “Maktabgacha va maktab taʼlimi vazirligining “Bolalarni vasiylik, homiylik va farzandlikka olish” soʻzlari “Agentlikning “Yagona milliy ijtimoiy himoya” soʻzlari bilan almashtirilsin. 9. 20-band quyidagi tahrirda bayon etilsin: “20. II guruh nogironligi boʻlgan shaxsning yakka-yolgʻiz shaxs va/yoki yolgʻiz yashovchi shaxs ekani toʻgʻrisidagi maʼlumotlar Agentlikdan olinadi. Qonunning 28-moddasi “e” bandida belgilangan ustama Agentlik tomonidan axborot tizimi orqali har oyda II guruh nogironligi boʻlgan shaxsning Pensiya jamgʻarmasi axborot tizimiga taqdim etilgan yakka-yolgʻiz shaxs va/yoki yolgʻiz yashovchi shaxs ekani toʻgʻrisidagi maʼlumotlar asosida tayinlanadi”. 10. 22-band quyidagi tahrirda bayon etilsin: “22. Axborot tizimida raqamlashtirilmagan maʼlumotlar yoki hujjatlar Pensiyani tayinlash va/yoki qayta hisoblash uchun asl nusxalarda taqdim etiladi”. 11. 59-bandning birinchi xatboshisi quyidagi tahrirda bayon etilsin: “59. Oliy taʼlim tashkilotlarida (shu jumladan, ularda oʻqish harbiy xizmatga tenglashtiriladigan harbiy-taʼlim muassasalarida) aspiranturada (stajyorlar — tadqiqotchilar izlanuvchilar institutida), doktoranturada (katta ilmiy xodimlar — izlanuvchilar institutida) va klinik ordinaturada, tayanch doktoranturada va doktoranturada (oliy taʼlimdan keyingi taʼlim institutida) kunduzgi oʻqish vaqtlari Oʻzbekiston Respublikasi Oliy taʼlim, fan va innovatsiyalar vazirligi tomonidan axborot tizimi orqali Pensiya jamgʻarmasining elektron soʻrovi asosida taqdim etilgan maʼlumotlar boʻyicha aniqlanadi va fuqaroga pensiya hisoblashda ish staji sifatida inobatga olish uchun asos hisoblanadi. Axborot tizimida shaxsning oliy taʼlim tashkilotlarida oʻqish vaqtiga oid maʼlumotlar boʻlmagan taqdirda, oliy taʼlim tashkilotlarida oʻqish vaqti diplomlar, shuningdek, maʼlumotnomalar va arxiv maʼlumotlari asosida berilgan va oʻqish davrlari toʻgʻrisidagi maʼlumotlar mavjud boʻlgan boshqa hujjatlar bilan tasdiqlanadi”. 12. 77-bandda: toʻrtinchi xatboshi quyidagi tahrirda bayon etilsin: “2005 — 2016-yillar davri uchun — jamgʻarib boriladigan pensiya tizimiga majburiy badallar toʻgʻrisidagi maʼlumotlardan, bunda har bir yil uchun jamgʻarib boriladigan pensiya tizimiga majburiy badallarning umumiy miqdorini ushbu yildagi ishlagan oylar soniga boʻlinganda har bir oy uchun eng kam oylik ish haqining bir foizidan kam boʻlmagan taqdirda mehnat daftacharsida (elektron mehnat daftarchasida) mavjud yozuvlar asosida inobatga olinadi”; oʻn toʻrtinchi xatboshi chiqarib tashlansin. 13. Quyidagi mazmundagi 1051 — 1055-bandlar bilan toʻldirilsin: “1051. Oʻzbekiston Respublikasi Prezidentining 2015-yil 14-apreldagi PF-4715-son Farmoni bilan tasdiqlangan Uy-joy-kommunal xizmatlar haqini toʻlash boʻyicha har oyda kompensatsiya pul toʻlovlari beriladigan shaxslarning imtiyozli toifalari roʻyxatida nazarda tutilgan quyidagi shaxslarga Oʻzbekiston Respublikasi Davlat budjeti mablagʻlari hisobidan har oylik kompensatsiya pul toʻlovi tayinlanadi va toʻlanadi: a) 1941 — 1945-yillardagi urush oqibatida nogironligi boʻlgan shaxslar va uning qatnashchilari; b) 1941 — 1945-yillardagi urushning mehnat fronti qatnashchilari; v) 1941 — 1945-yillardagi urush oqibatida nogiron boʻlgan shaxslar va uning qatnashchilariga tenglashtirilgan shaxslar; g) Sovet Ittifoqi Qahramonlari; d) Sotsialistik Mehnat Qahramonlari va “Slava” ordenining uchala darajasi bilan mukofotlangan shaxslar; e) Fashist konslagerlarining sobiq voyaga yetmagan mahbuslari; j) Leningrad shahri qamali davrida ishlagan shaxslar; z) koʻrish qobiliyati boʻyicha I guruh nogironligi boʻlgan shaxslar; i) Chernobil halokati oqibatida jabrlangan shaxslar; k) yadro poligonlari va boshqa radiatsiya-yadro obyektlarida harbiy xizmatni oʻtagan shaxslar. Oʻzbekiston Respublikasining Soliq kodeksiga muvofiq kompensatsiya pul toʻlovlari jami daromad tarkibiga kiritilmaydi hamda pensiyalar toʻlanadigan tartib va muddatlarda toʻlanadi. Ushbu bandda nazarda tutilgan shaxslar toifasiga kiruvchi faoliyat yuritayotgan va yuritmayotgan shaxslarga, shuningdek, Pensiya jamgʻarmasida pensiya oluvchi sifatida hisobda turuvchi shaxslarga kompensatsiya pul toʻlovlari Pensiya jamgʻarmasi tomonidan tayinlanadi. Respublika budjeti hisobidan pensiya tayinlaydigan organda pensiya oluvchi sifatida hisobda turadigan shaxslarga kompensatsiya pul toʻlovlari respublika budjeti hisobidan pensiya tayinlaydigan organ tomonidan tayinlanadi. Vazirlar Mahkamasining 2023-yil 23-martdagi 119-son qarori bilan tasdiqlangan Ijtimoiy himoyaga muhtoj boʻlgan ayrim toifadagi shaxslarga nafaqa tayinlash va toʻlash tartibi toʻgʻrisidagi nizomning 4-bandida belgilangan nafaqalardan birini oluvchi shaxslarga kompensatsiya pul toʻlovi Agentlik tomonidan tayinlanadi. Mehnat taʼtilida, taʼlim olish munosabati bilan taʼtilda, homiladorlik va tugʻish boʻyicha taʼtilda boʻlish vaqti, shuningdek, vaqtincha mehnatga layoqatsizlik davri, bola ikki yoshga yetishiga qadar uni parvarish qilish boʻyicha xodimlar taʼtilda boʻlgan davr uchun ham kompensatsiya pul toʻlovlari tayinlanadi va toʻlanadi. 1052. Kompensatsiya pul toʻlovlari pensiyani hisoblashning bazaviy miqdorining tabaqalashgan foizlardan kelib chiqib, quyidagi miqdorlarda tayinlanadi: ushbu Nizomning 1051-bandi “a” kichik bandida nazarda tutilgan shaxslarga pensiyani hisoblashning bazaviy miqdorining 50 foizi miqdorida; ushbu Nizomning 1051-bandi “b” kichik bandida nazarda tutilgan shaxslarga pensiyani hisoblashning bazaviy miqdorining 25 foizi miqdorida; ushbu Nizomning 1051-bandi “v” — “k” kichik bandlarida nazarda tutilgan shaxslarga pensiyani hisoblashning bazaviy miqdorining 45 foizi miqdorida. Bir necha asosga koʻra kompensatsiya olish huquqiga ega boʻlgan shaxslarga ularning tanlashi boʻyicha eng koʻp miqdordagi bitta kompensatsiya tayinlanadi. Kompensatsiya pul toʻlovi shaxs yoki uning qonuniy vakili tomonidan kompensatsiya pul toʻlovi tayinlashni soʻrab murojaat etilgan sanadan keyingi oyning birinchi sanasidan boshlab tayinlanadi. Kompensatsiya pul toʻlovi proaktiv shaklda axborot tizimiga kompensatsiya pul toʻlovini olish huquqini beruvchi maʼlumotlar kelib tushgan sanadan keyingi oyning birinchi sanasida boshlab tayinlanadi. 1053. Ushbu Nizomning 1051-bandi “a” — “j” va “i” kichik bandlaridagi shaxslarga kompensatsiya pul toʻlovi Pensiya jamgʻarmasi boʻlimiga tashrif buyurib, ushbu Nizomga 24-ilovaga muvofiq shakldagi ariza bilan murojaat qilinganda tayinlanadi. Ushbu Nizomning 1051-bandi “z” va “k” kichik bandlarida nazarda tutilgan shaxslarga kompensatsiya pul toʻlovlari proaktiv shaklda 1054-1055-bandlarda belgilangan tartibda tayinlanadi. 1054. Agentlik TIEK koʻrigiga kelgan shaxsni qonunchilik hujjatlariga muvofiq koʻrikdan oʻtkazadi va koʻrik natijalariga koʻra shaxsga koʻrish qobiliyati boʻyicha I guruh nogironlik belgilangan taqdirda, nogironligi boʻlgan shaxsga (respublika budjeti hisobidan pensiya tayinlovchi tashkilotlarning xodimlaridan tashqari) proaktiv shaklda kompensatsiya pul toʻlovini tayinlash uchun ushbu Nizomga 34-ilovada nazarda tutilgan shaxsga doir elektron maʼlumotlarni “Elektron hukumat” tizimining idoralararo integratsiyalashuv platformasi orqali axborot tizimiga yuboradi. Pensiya jamgʻarmasi Raqamli texnologiyalar vazirligining “Raqamli hukumat” doirasida aholi va tadbirkorlik subyektlariga koʻrsatiladigan davlat xizmatlari toʻgʻrisida elektron xabardor qilish axborot tizimiga (keyingi oʻrinlarda — Raqamli texnologiyalar vazirligi axborot tizimi) koʻrish qobiliyati boʻyicha I guruh nogironligi belgilangan shaxsning JSHSHIR maʼlumotlarini va kompensatsiya pul toʻlovini tayinlash masalasi bir ish kuni ichida koʻrib chiqilishi toʻgʻrisidagi xabar matnini yuboradi. Raqamli texnologiyalar vazirligi axborot tizimi orqali koʻrish qobiliyati boʻyicha I guruh nogironligi boʻlgan shaxsning JSHSHIR maʼlumotlari asosida uning mobil telefon raqamiga (mavjud boʻlsa) kompensatsiya pul toʻlovi tayinlash masalasi bir ish kuni ichida koʻrib chiqilishi toʻgʻrisida SMS-xabar yuboradi. Pensiya jamgʻarmasi bir ish kunida axborot tizimidagi mavjud kompensatsiya pul toʻlovini olish huquqini beradigan elektron maʼlumotlar asosida kompensatsiya pul toʻlovini tayinlash toʻgʻrisida qaror qabul qiladi. Qaror qabul qilinganidan soʻng avtomatik tarzda Raqamli texnologiyalar vazirligining axborot tizimiga nogironligi boʻlgan shaxsning JSHSHIR maʼlumotlarini va kompensatsiya pul toʻlovi tayinlangani toʻgʻrisida xabar matnini yuboradi. Raqamli texnologiyalar vazirligi koʻrish qobiliyati boʻyicha I guruh nogironlik belgilangan shaxsning JSHSHIR maʼlumotlari asosida uning mobil telefon raqamiga kompensatsiya pul toʻlovi tayinlangani toʻgʻrisida SMS-xabar yuboradi. Agar koʻrish qobiliyati boʻyicha I guruh nogironlik belgilangan shaxsning nomiga mobil telefon raqam rasmiylashtirilmagan boʻlsa, bu haqida Pensiya jamgʻarmasini xabardor qiladi. Pensiya jamgʻarmasi xabar kelib tushganidan soʻng avtomatik tarzda nomiga mobil telefon raqam rasmiylashtirilmagan koʻrish qobiliyati boʻyicha I guruh nogironligi belgilangan shaxsga kompensatsiya pul toʻlovi tayinlangani toʻgʻrisida xabarni yetkazish uchun yashash joyi boʻyicha “Oʻzbekiston pochtasi” AJning elektron pochta joʻnatmalarining yagona milliy tizimiga yuboradi. “Oʻzbekiston pochtasi” AJ maʼlumotlar kelib tushganidan soʻng besh kun ichida kompensatsiya pul toʻlovi tayinlangani toʻgʻrisidagi xabarnomani fuqaroning yashash joyiga yetkazib beradi hamda xabarnoma yetkazilganini tasdiqlovchi maʼlumotni Pensiya jamgʻarmasiga elektron shaklda yuboradi. 1055. Pensiya jamgʻarmasi Yadro poligonlarida va boshqa radiatsiya-yadro obyektlarida xizmatni oʻtagan Oʻzbekiston Respublikasi hududida yashayotgan Oʻzbekiston Respublikasi fuqarolari roʻyxatiga oʻzgartirish kiritilganda besh ish kunida yangilangan roʻyxatni axborot tizimida shakllantiradi. Shu bilan birga, Raqamli texnologiyalar vazirligining axborot tizimiga yadro poligonlarida va boshqa radiatsiya-yadro obyektlarida xizmatni oʻtagan shaxslarning JSHSHIR maʼlumotlarini va kompensatsiya pul toʻlovini tayinlash masalasi bir ish kuni ichida koʻrib chiqilishi toʻgʻrisidagi xabar matnini yuboradi. Raqamli texnologiyalar vazirligi avtomatik tarzda axborot tizimi orqali yadro poligonlarida va boshqa radiatsiya-yadro obyektlarida xizmatni oʻtagan shaxslarning JSHSHIR maʼlumotlari asosida ularning mobil telefon raqamiga (mavjud boʻlsa) kompensatsiya pul toʻlovini tayinlash masalasi bir ish kuni ichida koʻrib chiqilishi toʻgʻrisida SMS-xabar yuboradi. Pensiya jamgʻarmasi bir ish kunida yadro poligonlarida va boshqa radiatsiya-yadro obyektlarida xizmatni oʻtagan shaxsga kompensatsiya pul toʻlovini tayinlash haqida qaror qabul qiladi. Qaror qabul qilinganidan soʻng avtomatik tarzda Raqamli texnologiyalar vazirligining axborot tizimiga yadro poligonlarida va boshqa radiatsiya-yadro obyektlarida xizmatni oʻtagan shaxsning JSHSHIR maʼlumotlarini va kompensatsiya pul toʻlovi tayinlangani toʻgʻrisidagi xabar matnini yuboradi. Raqamli texnologiyalar vazirligi axborot tizimi orqali avtomatik tarzda yadro poligonlarida va boshqa radiatsiya-yadro obyektlarida xizmatni oʻtagan shaxsning JSHSHIR maʼlumotlari asosida uning mobil telefon raqamiga kompensatsiya pul toʻlovi tayinlangani toʻgʻrisida SMS-xabar yuboradi. Agar yadro poligonlarida va boshqa radiatsiya-yadro obyektlarida xizmatni oʻtagan shaxsning nomiga mobil telefon raqam rasmiylashtirilmagan boʻlsa, bu haqida Pensiya jamgʻarmasini axborot tizimi orqali xabardor qiladi. Pensiya jamgʻarmasi yadro poligonlarida va boshqa radiatsiya-yadro obyektlarida xizmatni oʻtagan shaxsning nomiga mobil telefon raqami rasmiylashtirilmagani toʻgʻrisida maʼlumot kelib tushganidan soʻng kompensatsiya pul toʻlovi tayinlangani toʻgʻrisida xabarni yetkazish uchun yashash joyi boʻyicha “Oʻzbekiston pochtasi” AJni elektron pochta joʻnatmalarining yagona milliy tizimi orqali xabardor qiladi. “Oʻzbekiston pochtasi” AJ maʼlumotlar kelib tushganidan soʻng besh kun ichida kompensatsiya pul toʻlovi tayinlangani toʻgʻrisidagi xabarnomani pensionerning yashash joyiga yetkazib beradi hamda xabarnoma yetkazilgani haqidagi maʼlumotni Pensiya jamgʻarmasiga elektron shaklda yuboradi”. 14. 107-band quyidagi mazmundagi ikkinchi xatboshi bilan toʻldirilsin: “Komissiya kompensatsiya pul toʻlovi va boshqa toʻlovlarni tayinlash uchun ham vakolatli hisoblanadi”. 15. Quyidagi mazmundagi 1071-1072-bandlar bilan toʻldirilsin: “1071. Qonunning 7 va 8-moddalarida belgilangan yoshga doir pensiyalar shaxsdan alohida murojaat talab etmagan holda proaktiv shaklda quyidagi tartibda tayinlanadi. Migratsiya va personallashtirish departamenti shaxs Qonunning 7-moddasida belgilangan pensiya yoshiga toʻlgan sanada uning pasport (identifikatsiya ID-karta) maʼlumotlarini Pensiya jamgʻarmasi axborot tizimiga elektron shaklda yuboradi. Pensiya jamgʻarmasi elektron maʼlumotlar kelib tushganidan soʻng avtomatik tarzda pensiya tayinlash vakolatiga ega organlarga ushbu shaxsga pensiya tayinlangan yoki tayinlanmagani toʻgʻrisidagi maʼlumotlarni olish uchun elektron soʻrov yuboradi. Pensiya tayinlash vakolatiga ega organlar elektron maʼlumotlar kelib tushganidan soʻng avtomatik tarzda “Elektron hukumat” tizimi idoralararo integratsion platformasi orqali shaxsga pensiya tayinlangan yoki tayinlanmagani toʻgʻrisidagi elektron maʼlumotlarni Pensiya jamgʻarmasi axborot tizimiga yuboradi. Pensiya jamgʻarmasi pensiya tayinlash vakolatiga ega organlar tomonidan shaxsga pensiya tayinlangani toʻgʻrisida elektron maʼlumotlar kelib tushganida avtomatik tarzda proaktiv shaklda pensiya tayinlash jarayonini toʻxtatadi. Pensiya tayinlash vakolatiga ega organlar tomonidan shaxsga pensiya tayinlanmagani toʻgʻrisida maʼlumotlar kelib tushganda Pensiya jamgʻarmasi: shaxsga doir va oila aʼzolari (yaqin qarindoshlari) toʻgʻrisidagi maʼlumotlarni olish uchun Adliya vazirligining “FHDYning yagona elektron arxivi” va “Jismoniy shaxslar markaziy maʼlumotlar bazasi”ga; ish staji toʻgʻrisidagi maʼlumotlarni olish uchun “YAMMT” IDAKga; ish haqi toʻgʻrisidagi maʼlumotlarni olish uchun Soliq qoʻmitasining fuqarolarning ish haqining yakka tartibdagi hisobini yuritishning markazlashtirilgan elektron reyestriga, jamgʻarib boriladigan pensiya badali toʻgʻrisidagi maʼlumotlarni olish uchun AT “Xalq banki”ning jamgʻarib boriladigan pensiya tizimiga; mahalla fuqarolar yigʻini kesimida yashash joyi toʻgʻrisidagi maʼlumotlarni olish uchun Ichki ishlar vazirligining “Manzil” axborot tizimiga elektron soʻrov yuboradi. Adliya vazirligi, Kambagʻallikni qisqartirish va bandlik vazirligi, Soliq qoʻmitasi, AT “Xalq banki”, Ichki ishlar vazirligi elektron maʼlumotlar kelib tushganidan soʻng avtomatik tarzda shaxsning shaxsiga doir va oila aʼzolari (yaqin qarindoshlari), ish staji, ish haqi, jamgʻarib boriladigan pensiya badali va yashash joyi toʻgʻrisidagi elektron maʼlumotlarni axborot tizimiga yuboradi. Pensiya jamgʻarmasi shu kunning oʻzida shaxsning axborot tizimidagi mavjud ish staji, ish haqi, ustama olish huquqini beradigan elektron maʼlumotlar asosida pensiyaga boʻlgan huquqini aniqlaydi, pensiya miqdorini hisoblaydi va pensiya tayinlash toʻgʻrisida qaror qabul qiladi. Agarda shaxsning Qonun va ushbu Nizom qoidalari asosida pensiyaga boʻlgan huquqi mavjud boʻlmasa, pensiya tayinlashni rad etish toʻgʻrisida qaror qabul qiladi. Pensiya jamgʻarmasi qaror qabul qilingan kuni Raqamli texnologiyalar vazirligi axborot tizimiga shaxsning JSHSHIR maʼlumotlari va pensiya tayinlanganligi yoki pensiya tayinlash rad etilgani toʻgʻrisidagi xabar matnini yuboradi. Raqamli texnologiyalar vazirligi avtomatik tarzda JSHSHIR maʼlumotlari asosida shaxsning mobil telefon raqamiga pensiya tayinlangani yoki pensiya tayinlash rad etilgani va qoʻshimcha maʼlumotlar toʻgʻrisidagi SMS-xabarni yuboradi. Agar shaxsning nomiga mobil telefon raqam rasmiylashtirilmagan boʻlsa, Raqamli texnologiyalar vazirligi avtomatik tarzda bu haqida axborot tizimi orqali Pensiya jamgʻarmasini xabardor qiladi. Ushbu holatda Pensiya jamgʻarmasi shaxsga pensiya tayinlangani yoki pensiya tayinlash rad etilgani toʻgʻrisidagi xabarni yashash joyi boʻyicha yetkazish uchun “Oʻzbekiston pochtasi” AJning elektron pochta joʻnatmalarining yagona milliy tizimiga axborot tizimi orqali yuboradi. “Oʻzbekiston pochtasi” AJ maʼlumotlar kelib tushganidan soʻng besh kun ichida shaxsga pensiya tayinlangani yoki tayinlash rad etilgani va qoʻshimcha maʼlumotlar toʻgʻrisidagi xabarnomani shaxsning yashash joyi boʻyicha yetkazib beradi hamda xabarnoma yetkazilganini tasdiqlovchi maʼlumotni Pensiya jamgʻarmasiga elektron shaklda yuboradi. Pensiya tayinlangan shaxs proaktiv shaklda tayinlangan yoshga doir pensiya miqdoridan norozi boʻlganida yoki mehnat faoliyatini davom ettirib, yoshga doir pensiyaga keyinchalik chiqish xohishini bildirib, SMS-xabar yoki xabarnomani olganidan soʻng oʻn kun ichida Pensiya jamgʻarmasi boʻlimiga tashrif buyurgan holda ushbu Nizomga 35-ilovaga muvofiq shakldagi arizani berish orqali yoxud Davlat xizmatlari markazlari va YIDXP orqali ushbu Nizomga 36-ilovada belgilangan sxemaga muvofiq 37-ilovada belgilangan soʻrovnomani toʻldirgan holda tayinlangan pensiyani rad qilish huquqiga ega. Pensiya tayinlangan shaxs oʻn kun ichida proaktiv shaklda tayinlangan pensiyani rad qilish boʻyicha murojaat qilmasa, proaktiv shaklda tayinlangan pensiyadan rozi deb qabul qilinadi va pensiya toʻlanishi boshlanadi. Pensiyani rad etgan shaxs keyinchalik yangidan pensiya tayinlashni soʻrab murojaat qilganida, pensiya Qonun va ushbu Nizomda nazarda tutilgan pensiya tayinlash muddatlariga muvofiq tayinlanadi. 1072. Qonunning 15-moddasida belgilangan nogironlik pensiyalari shaxsdan alohida murojaat talab etmagan holda proaktiv shaklda quyidagi tartibda tayinlanadi. Agentlik nogironlik belgilangan shaxsning (respublika budjeti hisobidan pensiya tayinlaydigan tashkilotlarning xodimlaridan tashqari) elektron maʼlumotlarini avtomatik tarzda Pensiya jamgʻarmasi boʻlimiga “Elektron hukumat” tizimining idoralararo integratsiyalashuv platformasi orqali yuboradi. Pensiya jamgʻarmasi elektron maʼlumotlar kelib tushganidan soʻng avtomatik tarzda pensiya tayinlash vakolatiga ega organlarga nogironligi boʻlgan shaxsga pensiya tayinlangan yoki tayinlanmagani toʻgʻrisidagi elektron maʼlumotlarni olish uchun axborot tizimi orqali soʻrov yuboradi. Pensiya tayinlash vakolatiga ega organlar elektron maʼlumotlar kelib tushganidan soʻng avtomatik tarzda “Elektron hukumat” tizimining idoralararo integratsiyalashuv platformasi orqali nogironligi boʻlgan shaxsga pensiya tayinlangan yoki tayinlanmagani toʻgʻrisidagi elektron maʼlumotlarni Pensiya jamgʻarmasi axborot tizimiga yuboradi. Pensiya jamgʻarmasi pensiya tayinlash vakolatiga ega organlar tomonidan nogironligi boʻlgan shaxsga pensiya tayinlangani toʻgʻrisida elektron maʼlumotlar kelib tushganida avtomatik tarzda proaktiv shaklda nogironlik pensiyasini tayinlash jarayonini toʻxtatadi. Pensiya tayinlash vakolatiga ega organlar tomonidan nogironligi boʻlgan shaxsga pensiya tayinlanmagani toʻgʻrisida maʼlumotlar kelib tushganda Pensiya jamgʻarmasi nogironligi boʻlgan shaxsning: shaxsiga doir va oila aʼzolari (yaqin qarindoshlari) toʻgʻrisidagi maʼlumotlarni olish uchun tegishliligi boʻyicha Adliya vazirligining “FHDYning yagona elektron arxivi” va Ichki ishlar vazirligining “Jismoniy shaxslar markaziy maʼlumotlar bazasi”ga; ish staji toʻgʻrisidagi maʼlumotlarni olish uchun Kambagʻallikni qisqartirish va bandlik vazirligining “YAMMT” IDAKga; ish haqi toʻgʻrisidagi maʼlumotlarni olish uchun Soliq qoʻmitasining Fuqarolar ish haqining yakka tartibdagi hisobini yuritishning markazlashtirilgan elektron reyestriga va AT “Xalq banki”ning Jamgʻarib boriladigan pensiya tizimiga; yashash joyi toʻgʻrisidagi elektron maʼlumotlarni olish uchun Ichki ishlar vazirligining “Manzil” axborot tizimiga elektron soʻrov yuboradi. Shu bilan birga, Raqamli texnologiyalar vazirligining axborot tizimiga nogironligi boʻlgan shaxsning JSHSHIR maʼlumotlarini va pensiya tayinlash masalasi bir ish kuni ichida koʻrib chiqilishi toʻgʻrisidagi xabar matnini yuboradi. Raqamli texnologiyalar vazirligi axborot tizimi orqali nogironligi boʻlgan shaxsning JSHSHIR maʼlumotlari asosida uning mobil telefon raqamiga (mavjud boʻlsa) pensiya tayinlash masalasi bir ish kuni ichida koʻrib chiqilishi toʻgʻrisida SMS-xabar yuboradi. Oʻzbekiston Respublikasi Adliya vazirligi, Kambagʻallikni qisqartirish va bandlik vazirligi, Soliq qoʻmitasi, AT “Xalq banki”, Ichki ishlar vazirligi elektron maʼlumotlar kelib tushganidan soʻng avtomatik tarzda “Elektron hukumat” tizimining idoralararo integratsiyalashuv platformasi orqali nogironligi boʻlgan shaxsning shaxsiga doir va oila aʼzolari (yaqin qarindoshlari), ish staji, ish haqi, jamgʻarib boriladigan pensiya badali va yashash joyi toʻgʻrisidagi elektron maʼlumotlarni Pensiya jamgʻarmasiga yuboradi. Pensiya jamgʻarmasi bir ish kuni ichida nogironligi boʻlgan shaxsning axborot tizimidagi mavjud oila aʼzolari tarkibi, ish staji, ish haqi, ustama olish huquqini beradigan elektron maʼlumotlari asosida pensiyaga boʻlgan huquqini aniqlaydi, pensiya miqdorini hisoblaydi va pensiya tayinlash toʻgʻrisida qaror qabul qiladi. Agar shaxsning Qonun va ushbu Nizom asosida pensiya olish huquqi mavjud boʻlmasa, pensiya tayinlashni rad etish toʻgʻrisida qaror qabul qiladi. Qaror qabul qilinganidan soʻng avtomatik tarzda Raqamli texnologiyalar vazirligining axborot tizimiga nogironligi boʻlgan shaxsning JSHSHIR maʼlumotlari va pensiya tayinlangani yoki pensiya tayinlash rad etilgani toʻgʻrisidagi xabar matnini yuboradi. Raqamli texnologiyalar vazirligi axborot tizimi orqali nogironligi boʻlgan shaxsning JSHSHIR maʼlumotlari asosida uning mobil telefon raqamiga pensiya tayinlangani yoki pensiya tayinlash rad etilgani toʻgʻrisida SMS-xabar yuboradi. Agar nogironligi boʻlgan shaxsning nomiga mobil telefon raqam rasmiylashtirilmagan boʻlsa, bu haqida Pensiya jamgʻarmasini xabardor qiladi. Nogironligi boʻlgan shaxsning nomiga mobil telefon raqami rasmiylashtirilmagani toʻgʻrisidagi maʼlumotlar kelib tushganda, Pensiya jamgʻarmasi shaxsga pensiya tayinlangani yoki pensiya tayinlash rad etilgani toʻgʻrisidagi xabarni yashash joyi boʻyicha yetkazish uchun “Oʻzbekiston pochtasi” AJning elektron pochta joʻnatmalarining yagona milliy tizimiga yuboradi. “Oʻzbekiston pochtasi” AJ maʼlumotlar kelib tushganidan soʻng besh kun ichida nogironligi boʻlgan shaxsga pensiya tayinlangani yoki tayinlash rad etilgani toʻgʻrisidagi xabarnomani shaxsning yashash joyi boʻyicha yetkazib beradi hamda xabarnoma yetkazilganini tasdiqlovchi maʼlumotni Pensiya jamgʻarmasiga elektron shaklda yuboradi. Nogironlik pensiyasi tayinlangan shaxs proaktiv shaklda tayinlangan nogironlik pensiya miqdoridan norozi boʻlganda yoki mehnat faoliyatini davom ettirib, nogironlik pensiyasiga keyinchalik chiqish yoxud boshqa pensiya va nafaqa tayinlaydigan organlardan pensiya olish istagini bildirganda, xabarnomani olganidan soʻng oʻn kun ichida Pensiya jamgʻarmasi boʻlimiga tashrif buyurgan holda, ushbu Nizomga 35-ilovaga muvofiq shakldagi arizani berish yoki Davlat xizmatlari markazlari yoxud YIDXP orqali ushbu Nizomga 36-ilovada belgilangan sxemaga muvofiq 37-ilovada belgilangan soʻrovnomani toʻldirgan holda tayinlangan pensiyani rad qilish huquqiga ega. Nogironlik pensiyasi tayinlangan shaxs oʻn kun ichida ariza bermagan hollarda, proaktiv shaklda tayinlangan nogironlik pensiyasidan rozi deb qabul qilinadi va pensiyani toʻlash ushbu Nizom qoidalari asosida boshlanadi. Keyinchalik shaxs pensiya tayinlashni soʻrab murojaat qilganda pensiya Qonun va ushbu Nizomda nazarda tutilgan pensiya tayinlash muddatlariga muvofiq tayinlanadi”. 16. 108-band quyidagi tahrirda bayon etilsin: “108. Komissiya boshqa zarur hujjatlar bilan birgalikda pensiya va/yoki kompensatsiya pul toʻlovini tayinlash toʻgʻrisidagi ariza tushgandan keyin oʻn kun ichida tegishli qaror qabul qiladi (pensiya va/yoki kompensatsiya pul toʻlovini tayinlash, pensiya va/yoki kompensatsiya pul toʻlovini tayinlashni rad etish, taqdim etilgan hujjatlarning asoslanganini tekshirish va boshqalar toʻgʻrisida)”. 17. 110 va 111-bandlar quyidagi tahrirda bayon etilsin: “110. Pensiya ishi komissiya tomonidan pensiya yoki kompensatsiya pul toʻlovini tayinlash toʻgʻrisida qaror qabul qilingan kun mobaynida rasmiylashtirilishi kerak. Bunda pensiya yoki kompensatsiya pul toʻlovini tayinlash (qayta hisoblash, chegirma qilish va boshqalar) yoki rad etish toʻgʻrisidagi qarorni komissiya axborot tizimi orqali elektron shaklda har bir komissiya aʼzosi tomonidan mustaqil tarzda komissiya aʼzosi va uning qabul qilgan qarori toʻgʻrisidagi maʼlumotlarni oʻz ichiga olgan QR-kod (matrik shtrixli kod) bilan tasdiqlaydi. Komissiya tomonidan pensiya yoki kompensatsiya pul toʻlovini tayinlash toʻgʻrisida qaror qabul qilinganida Pensiya jamgʻarmasi boʻlimi pensiya yoki kompensatsiya pul toʻlovi turi, pensiya yoki kompensatsiya pul toʻlovi miqdori, pensiya yoki kompensatsiya pul toʻlovini tayinlash muddati, pensiyaning yoki kompensatsiya pul toʻlovining toʻlov shakli va pensiya yoki kompensatsiya pul toʻlovini toʻlash sanasi toʻgʻrisida pensionerning pensiya yoki kompensatsiya pul toʻlovini tayinlash toʻgʻrisidagi arizasida yoki soʻrovnomada, shuningdek, koʻrsatilgan mobil telefon raqamiga SMS-xabar yoki shaxsiy kabinetiga xabarnoma yuboradi. 111. Pensiya yoki kompensatsiya pul toʻlovini tayinlash rad etilgan taqdirda, Pensiya jamgʻarmasi boʻlimi tegishli qaror chiqarilgandan keyin besh kundan kechiktirmay shaxsga rad etish sabablarini, qabul qilingan qaror yuzasidan shikoyat qilish tartibi koʻrsatilgan bildirishnomani berishi yoki yuborishi hamda barcha taqdim etilgan hujjatlarning asl nusxalarini hujjatlar olingani toʻgʻrisidagi tilxat bilan shaxsga (qonuniy vakilga) qaytarishi, shuningdek, shaxsning mobil telefon raqamiga rad etish sabablari, qabul qilingan qaror yuzasidan shikoyat qilish tartibi toʻgʻrisida SMS-xabar yuborilishi kerak. Pensiya yoki kompensatsiya pul toʻlovini tayinlash toʻgʻrisidagi murojaat Davlat xizmatlari markazi yoki YIDXP orqali amalga oshirilganda, Pensiya jamgʻarmasi boʻlimi pensiya yoki kompensatsiya pul toʻlovini tayinlash rad etilgani, rad etish sabablari, qabul qilingan qaror yuzasidan shikoyat qilish tartibi toʻgʻrisida shaxsning soʻrovnomada koʻrsatilgan mobil telefon raqamiga yoki shaxsiy kabinetiga xabarnoma yuboradi. Shaxs komissiya qaroridan norozi boʻlgan taqdirda, Pensiya jamgʻarmasi boʻlimining bevosita yuqori turuvchi organiga yoki sudga shikoyat qilish huquqiga ega”. 18. 125-bandda: quyidagi mazmundagi ikkinchi xatboshi bilan toʻldirilsin: “I va II guruh nogironlik pensiyasi tayinlanganidan keyin kamida 1 yil ish stajiga ega boʻlsa, ish staji va ish haqi inobatga olingan holda pensiyani har ikki yilda bir marotaba qayta hisoblash proaktiv shaklda ushbu Nizomning 1251-bandida belgilangan tartibda amalga oshiriladi. Bunda nogironlik pensiyasini qayta hisoblash axborot tizimda avtomatik tarzda roʻyxatdan oʻtkaziladi”; ikkinchi — oltinchi xatboshilar tegishlicha uchinchi — yettinchi xatboshilar deb hisoblansin. 19. Quyidagi mazmundagi 1251-band bilan toʻldirilsin: “1251. Nogironligi boʻlgan shaxsga nogironlik pensiyasi tayinlanganiga yoki qayta hisoblanganiga ikki yil boʻlganidan soʻng Pensiya jamgʻarmasi “Elektron hukumat” tizimining idoralararo integratsiyalashuv platformasi orqali nogironligi boʻlgan shaxsning orttirgan ish staji, ish haqi va jamgʻarib boriladigan pensiya badali toʻgʻrisidagi maʼlumotlarni aniqlash uchun “YAMMT” IDAKga, Jamgʻarib boriladigan pensiya tizimi va Fuqarolarning ish haqining yakka tartibdagi hisobini yuritishning markazlashtirilgan elektron reyestriga tegishliligi boʻyicha elektron soʻrov yuboradi. Shu bilan birga, Raqamli texnologiyalar vazirligining axborot tizimiga nogironligi boʻlgan shaxsning JSHSHIR maʼlumotlarini va pensiyani qayta hisoblash masalasi bir ish kuni ichida koʻrib chiqilishi toʻgʻrisidagi xabar matnini yuboradi. Raqamli texnologiyalar vazirligi axborot tizimi orqali nogironligi boʻlgan shaxsning JSHSHIR maʼlumotlari asosida uning mobil telefon raqamiga (mavjud boʻlsa) pensiyani qayta hisoblash masalasi bir ish kuni ichida koʻrib chiqilishi toʻgʻrisida SMS-xabar yuboradi. Oʻzbekiston Respublikasi Kambagʻallikni qisqartirish va bandlik vazirligi, AT “Xalq banki”, Soliq qoʻmitasi elektron soʻrov kelib tushganidan soʻng avtomatik tarzda Pensiya jamgʻarmasining axborot tizimiga nogironligi boʻlgan shaxsning ish staji va ish haqi toʻgʻrisidagi maʼlumotlarni yuboradi. Pensiya jamgʻarmasi elektron maʼlumotlar kelib tushganidan soʻng bir ish kunida axborot tizimidagi mavjud oila aʼzolari tarkibi, ish staji, ish haqi, jamgʻarib boriladigan pensiya badali va ustama olish huquqini beradigan elektron maʼlumotlar asosida pensiya miqdorini qayta hisoblash toʻgʻrisida qaror qabul qiladi. Agarda nogironligi boʻlgan shaxsning pensiyasi qayta hisoblangandan soʻng uning orttirilgan ish staji, ish haqi va jamgʻarib boriladigan pensiya badali toʻgʻrisidagi maʼlumotlar kelib tushmaganda yoki orttirilgan ish staji bir yildan kam davrni tashkil qilganda yoxud pensiya miqdori amaldagi pensiya miqdoridan kam miqdorga qayta hisoblanganda avvalgi pensiya miqdorini oʻzgarishsiz qoldiradi. Oʻzbekiston Respublikasi Raqamli texnologiyalar vazirligining axborot tizimiga nogironligi boʻlgan shaxsning JSHSHIR maʼlumotlarini va pensiya miqdori qayta hisoblangani yoki oʻzgarishsiz qolgani toʻgʻrisidagi xabar matnini yuboradi. Oʻzbekiston Respublikasi Raqamli texnologiyalar vazirligi axborot tizimi orqali nogironligi boʻlgan shaxsning JSHSHIR maʼlumotlari asosida uning mobil telefon raqamiga (mavjud boʻlsa) pensiya miqdori qayta hisoblangani yoki oʻzgarishsiz qolgani toʻgʻrisida SMS-xabar yuboradi. Agar nogironligi boʻlgan shaxsning nomiga mobil telefon raqam rasmiylashtirilmagan boʻlsa, bu haqida Pensiya jamgʻarmasini xabardor qiladi. Nogironligi boʻlgan shaxsning nomiga mobil telefon raqami rasmiylashtirilmagani toʻgʻrisidagi maʼlumotlar kelib tushganda Pensiya jamgʻarmasi pensiya miqdori qayta hisoblangani yoki oʻzgarishsiz qolgani toʻgʻrisidagi xabarni yetkazish uchun nogironligi boʻlgan shaxsning yashash joyi boʻyicha “Oʻzbekiston pochtasi” AJni elektron pochta joʻnatmalari yagona milliy tizimiga yuboradi. “Oʻzbekiston pochtasi” AJ maʼlumotlar kelib tushganidan soʻng besh kun ichida nogironligi boʻlgan shaxsga pensiya miqdori qayta hisoblangani yoki oʻzgarishsiz qolgani toʻgʻrisidagi xabarnomani shaxsning yashash joyi boʻyicha yetkazib beradi hamda xabarnoma yetkazilganini tasdiqlovchi maʼlumotni Pensiya jamgʻarmasiga elektron shaklda yuboradi. Nogironlik pensiyasi qayta hisoblangan shaxs proaktiv shaklda qayta hisoblangan nogironlik pensiya miqdoridan norozi boʻlganda yoki mehnat faoliyatini davom ettirib, nogironlik pensiyasini qayta hisoblashni keyinchalik amalga oshirishni soʻrab, xabarnomani olganidan soʻng oʻn kun ichida Pensiya jamgʻarmasi boʻlimiga tashrif buyurgan holda, ushbu Nizomga 35-ilovaga muvofiq shakldagi arizani berish orqali qayta hisoblangan nogironlik pensiyasini rad qilish huquqiga ega. Shaxs oʻn kun ichida ariza bermagan hollarda, proaktiv shaklda qayta hisoblangan nogironlik pensiyasidan rozi deb qabul qilinadi va qayta hisoblangan nogironlik pensiyasini toʻlash ushbu Nizom qoidalari asosida boshlanadi. Keyinchalik shaxs nogironlik pensiyasini qayta hisoblashni soʻrab murojaat qilganda, nogironlik pensiyasi Qonun va ushbu Nizomda nazarda tutilgan qoidalar asosida qayta hisoblanadi”. 20. 126-bandning “j” kichik bandi quyidagi tahrirda bayon etilsin: “j) I va II guruh nogironlik pensiyasi tayinlanganidan keyin kamida 1 yil ish stajiga ega boʻlsa, ish staji va ish haqi inobatga olingan holda, pensiya har ikki yilda bir marotaba proaktiv shaklda qayta hisoblab chiqiladi. Bunda pensiyani qayta hisoblash proaktiv shaklda qayta hisoblash sanasidagi Qonunning 17-moddasida belgilangan yoshga nisbatan talab qilingan ish stajidan kelib chiqqan holda amalga oshiriladi. Mazkur asos bilan pensiyani proaktiv shaklda qayta hisoblash imkoni boʻlmaganida, bu haqida pensionerga SMS-xabar yuborilib, umumiy tartibda murojaat qilish asosida ushbu Nizomning 127 — 137-bandlarida belgilangan tartibda qayta hisoblash amalga oshiriladi”. 21. 135-bandning birinchi xatboshisidagi “murojaat qilgan oydan keyingi oyning birinchi kunidan boshlab” soʻzlari “murojaat qilgan sanadan yoki nogironlik pensiyasi proaktiv shaklda qayta hisoblanayotgan sanadan keyingi oyning birinchi sanasidan boshlab” soʻzlari bilan almashtirilsin. 22. 138-bandning uchinchi xatboshisidagi “ish staj, ish haqi va ustama haq” soʻzlari “ish staji va ish haqi” soʻzlari bilan almashtirilsin. 23. Quyidagi mazmundagi 1401-band bilan toʻldirilsin: “1401. Pensiyani yetkazib berish (topshirish) yuklangan tashkilot pensiya oluvchi shaxsga naqd pul koʻrinishdagi pensiyani quyidagi tartibda toʻlaydi: pensiyani yetkazib berish (topshirish) yuklangan tashkilot xodimi maxsus planshet orqali pensiya oluvchi shaxsning yuzini biometrik identifikatsiyadan (Face-ID yoki qonunchilikka muvofiq boshqa elektron tasdiqlash usulidan) oʻtkazgan holda elektron maʼlumotlarni oladi; olingan elektron maʼlumotlarni solishtirish maqsadida “Elektron hukumat” tizimining idoralararo integratsiyalashuv platformasi orqali Migratsiya va personallashtirish departamentining axborot tizimiga elektron soʻrov yuboradi; Migratsiya va personallashtirish departamenti “Elektron hukumat” axborot tizimi orqali kelib tushgan elektron soʻrovga asosan pensiya oluvchi yuzining biometrik maʼlumotlarini axborot tizimidagi ushbu pensiya oluvchi yuzining biometrik elektron maʼlumotlari bilan solishtiradi hamda elektron maʼlumotlar oʻzaro mos kelgani yoki mos kelmagani toʻgʻrisidagi elektron maʼlumotlarni pensiyani yetkazib berish (topshirish) yuklangan tashkilotga “Elektron hukumat” axborot tizimi orqali yuboradi; pensiya oluvchi yuzining biometrik elektron maʼlumotlari Migratsiya va personallashtirish departamentining axborot tizimidagi mavjud pensiya oluvchining elektron yuz biometrik maʼlumotlari bilan mos kelganda, pensiyani yetkazib berish (topshirish) yuklangan tashkilot tomonidan pensiya oluvchiga pensiya toʻlanadi. Migratsiya va personallashtirish departamenti axborot tizimi orqali pensiya oluvchi yuzining biometrik elektron maʼlumotlari mos kelmagani toʻgʻrisida elektron maʼlumot kelib tushganda, pensiyani yetkazib berish (topshirish) yuklangan tashkilot tomonidan ushbu fuqaroga pensiya toʻlanmaydi. Bunda pensiyani yetkazib berish (topshirish) yuklangan tashkilot xodimi tomonidan pensiya oluvchi yuzining biometrik elektron maʼlumotlari takroran olinib, jarayon qayta amalga oshiriladi. Quyidagi hollarda pensiya toʻlov qaydnoma (vedomost)larga elektron imzo qoʻyish orqali toʻlanadi (bunda toʻlov qaydnomasining qogʻoz shakli talab qilinmaydi): pensiya oluvchi yuzining biometrik elektron maʼlumotlari maxsus planshet orqali olinib, Migratsiya va personallashtirish departamentining axborot tizimidagi mavjud pensiya oluvchi yuzining biometrik elektron maʼlumotlari bilan mos kelmagani toʻgʻrisida elektron maʼlumot kelib tushganda; toʻlov amalga oshirilayotgan hududda maxsus planshet orqali internet tarmogʻiga ulanish imkoniyati mavjud boʻlmaganda; toʻlov amalga oshirilayotgan hududda internet tarmogʻi tezligi tizimdagi pensiya oluvchi yuzining biometrik elektron maʼlumotlarini elektron shaklda solishtirish uchun talab etiladigan tezlikdan kam boʻlganda; pensiya belgilangan tartibda rasmiylashtirilgan ishonchnomaga muvofiq boshqa shaxsga toʻlanganda (bunda ishonchnoma maxsus planshet orqali skaner qilinib, dasturga yuklangan holda elektron imzo qoʻyish orqali tasdiqlanadi); pensiyani yetkazib berish (topshirish) yuklangan tashkilot pensiya toʻlangandan soʻng pensiya pensiya oluvchining yuzini biometrik identifikatsiya qilish orqali olingan elektron maʼlumotlarni solishtirish natijasida yoki toʻlov qaydnomasiga elektron imzo qoʻyish orqali toʻlangani toʻgʻrisida Pensiya jamgʻarmasining axborot tizimiga elektron shaklda maʼlumot yuboradi”. 24. 145-bandning ikkinchi xatboshisi quyidagi tahrirda bayon etilsin: “pensiyani yetkazib berish (topshirish) yuklangan tashkilot uchun naqd pul koʻrinishida — har toʻlov oyining 2-sanasiga qadar shakllantiriladi va 3-sanasiga qadar taqdim etadi”. 25. 148-bandning beshinchi xatboshisidagi, 149-banddagi, 150-bandning birinchi, ikkinchi va toʻrtinchi xatboshilaridagi hamda 160-banddagi “tibbiy koʻrikdan” soʻzlari “TIEK koʻrigidan” soʻzlari bilan almashtirilsin. 26. 152-bandning toʻrtinchi xatboshisi “faxriy unvonlar uchun” soʻzlaridan keyin “, shu jumladan, Qoraqalpogʻiston Respublikasi faxriy unvoni egalariga” soʻzlari bilan toʻldirilsin. 27. 153-band quyidagi tahrirda bayon etilsin: “153. Pensioner yoki kompensatsiya pul toʻlovini oluvchi shaxs doimiy yashash joyi boʻyicha roʻyxatga olinmagan boʻlsa va u faqat vaqtincha turgan joyi boʻyicha roʻyxatga olingan boʻlsa, pensiya, 100 yoshga toʻlgan va undan oshgan pensiya oluvchilarga qoʻshimcha toʻlov va/yoki kompensatsiya pul toʻlovi vaqtincha turgan joyi boʻyicha roʻyxatga olingan muddat mobaynida toʻlanadi. Shaxsga pensiya, 100 yoshga toʻlgan va undan oshgani uchun qoʻshimcha toʻlov hamda kompensatsiya pul toʻlovi yashash guvohnomasi yoki ID-kartasi amal qiladigan muddat davomida toʻlanadi. Vaqtincha turgan joyi boʻyicha roʻyxatga olinganlik, yashash guvohnomasi yoki ID-kartaning amal qilish muddatining tugashi bilan vaqtincha turgan joyi boʻyicha roʻyxatga olish, yashash guvohnomasi yoki ID-kartaning keyingi sanasi oʻrtasida uzilish mavjud boʻlgan taqdirda, Pensiya jamgʻarmasi boʻlimi tomonidan pensiya, 100 yoshga toʻlgan va undan oshgani uchun qoʻshimcha toʻlov hamda kompensatsiya pul toʻlovini toʻlash vaqtincha turgan joyi boʻyicha roʻyxatga olish, yashash guvohnomasi yoki ID-kartaning yangi sanasidan boshlab davom ettiriladi. Bunda pensiya, 100 yoshga toʻlgan va undan oshgani uchun qoʻshimcha toʻlov hamda kompensatsiya pul toʻlovini toʻlash pensiya, 100 yoshga toʻlgan va undan oshgani uchun qoʻshimcha toʻlov va/yoki kompensatsiya pul toʻlovi toʻlash toʻxtatilgan paytdan boshlab Qonunning 59-moddasida belgilangan muddat asosida davom ettiriladi”. 28. 156 — 159-bandlar quyidagi tahrirda bayon etilsin: “156. Pensionerga yoki kompensatsiya pul toʻlovini oluvchi shaxsga hisoblab chiqarib qoʻyilgan, lekin uning tomonidan oʻz vaqtida talab qilib olinmagan pensiya hamda kompensatsiya pul toʻlovi uni olish maqsadida murojaat etilgan sanadan Qonunning 59-moddasida belgilangan muddat asosida toʻlanadi. Pensiya jamgʻarmasi boʻlimining aybi bilan oʻz vaqtida olinmay qolgan pensiya hamda kompensatsiya pul toʻlovi oʻtgan davr uchun muddati cheklanmagan holda toʻlanadi. Bunda oʻtgan davr uchun toʻlovlar bir yoʻla tegishli oylar uchun hisoblab chiqarib qoʻyilgan va olinmagan pensiyaning hamda kompensatsiya pul toʻlovi summalariga mos miqdorda toʻlanadi. 157. Pensiya yoki kompensatsiya pul toʻlovini oluvchi shaxs Oʻzbekiston Respublikasi doirasida doimiy yashash uchun boshqa tuman (shahar)ga koʻchgan taqdirda, avvalgi yashash joyidagi Pensiya jamgʻarmasi boʻlimi elektron soʻrov kelib tushgan Pensiya jamgʻarmasi boʻlimiga pensiya yoki kompensatsiya pul toʻloviga oid hujjatlar yigʻmajildini shu kunning oʻzida axborot tizim orqali yoki bir kun muddatda pochta orqali yuboradi. Pensiya oluvchi shaxs bir tuman (shahar) hududida, shuningdek, Oʻzbekiston Respublikasi hududi doirasida boshqa tuman (shahar)ga doimiy yashash uchun koʻchib ketganda, pensiya yoki kompensatsiya pul toʻlovi avvalgi yashash joyi boʻyicha shaxs roʻyxatdan chiqarilgan oyning oxirigacha toʻlanadi. Ushbu holatda pensiyani yoki kompensatsiya pul toʻlovini toʻlash pensiya yoki kompensatsiya pul toʻloviga oid hujjatlar yigʻmajildi axborot tizimi orqali kelib tushgandan soʻng pensiya yoki kompensatsiya pul toʻlovini oluvchi shaxsning yangi yashash joyi boʻyicha Pensiya jamgʻarmasi boʻlimi tomonidan davom ettiriladi. Bunda pensiyani yoki kompensatsiya pul toʻlovi toʻlash uning oldingi yashash joyi boʻyicha pensiya yoki kompensatsiya pul toʻlovi toʻlash toʻxtatilgan vaqtdan boshlab, biroq u hisobga qoʻyish maqsadida murojaat etgan kundan Qonunning 59-moddasida belgilangan muddat asosida davom ettiriladi. 158. Tayinlangan pensiya yoki kompensatsiya pul toʻlovini toʻlash: pensioner yoki kompensatsiya pul toʻlovini oluvchi shaxs vafot etganda; pensioner yoki shaxsning tayinlangan pensiya yoki kompensatsiya pul toʻlovini olishga huquqlari yoʻqolganda; pensioner yoki kompensatsiya pul toʻlovini oluvchi shaxs xorijiy davlatda boʻlgan davrida pensiya (ijtimoiy nafaqa) olgani aniqlanganda; pensioner yoki kompensatsiya pul toʻlovini oluvchi shaxs doimiy yashash uchun Oʻzbekiston Respublikasi tashqarisiga chiqib ketganda toʻxtatiladi. 159. Tayinlangan pensiya yoki kompensatsiya pul toʻlovini toʻlash: pensiya yoki kompensatsiya pul toʻlovini toʻlash muddati tamom boʻlganda; pensioner Oʻzbekiston Respublikasi tashqarisiga chiqib uch oydan ortiq vaqt mobaynida Oʻzbekiston Respublikasiga qaytib kelmaganida (mazkur Nizomning 147-bandida belgilangan tartibda ishonchnoma orqali yoki xorijiy davlatda boʻlgan naqd pulsiz shaklda pensiya oluvchilar bundan mustasno); muddatidan oldin tayinlangan yoshga doir pensiya oluvchi ishga kirganida; ketma-ket uch oydan ortiq vaqt mobaynida pensiyani yetkazib berish (topshirish) yuklangan tashkilot orqali pensiya yoki kompensatsiya pul toʻlovi olinmaganda; pensioner ozodlikdan mahrum etilganda (manzil-koloniyalarda jazoni oʻtayotgan shaxslar bundan mustasno); kompensatsiya pul toʻlovini oluvchi shaxs ozodlikdan mahrum etilganda; pensioner yoki kompensatsiya pul toʻlovini oluvchi shaxs ruhiy holati buzilgan shaxslar uchun Ijtimoiy qoʻllab-quvvatlash markazlarida yashaganda; pensiyani toʻlashni toʻxtatib turish toʻgʻrisida pensioner ariza yoki soʻrovnoma orqali murojaat qilganida; pensioner yoki kompensatsiya pul toʻlovini oluvchi shaxs surishtiruv, tergov organlaridan va suddan yashirinib yurgan, jinoiy jazoni oʻtashdan boʻyin tovlayotgani uchun qidirishga eʼlon berilganda, bedarak yoʻqolganda; ishonchnoma bergan yoki xorijiy davlatda boʻlgan naqd pulsiz shaklda pensiya oluvchi shaxs unga tayinlangan pensiyaga boʻlgan huquqni tasdiqlash uchun belgilangan muddatda kelmaganda toʻxtatib turiladi. Tayinlangan pensiya yoki kompensatsiya pul toʻlovini toʻlash qonunchilikda nazarda tutilgan boshqa hollarda ham toʻxtatib turiladi. Pensiya yoki kompensatsiya pul toʻlovini toʻlash pensioner, kompensatsiya pul toʻlovini oluvchi shaxs yoki uning qonuniy vakili Pensiya jamgʻarmasi boʻlimiga kelib, ariza taqdim etgach, shuningdek, shaxsini tasdiqlovchi hujjatni koʻrsatgandan soʻng tiklanadi. Pensioner xorijiy davlatda boʻlib, Oʻzbekiston Respublikasiga kelish imkoniyatiga ega boʻlmagan holatlarda pensioner Oʻzbekiston Respublikasining chet eldagi diplomatik vakolatxonasi yoki konsullik muassasasiga pensiya toʻlovini tiklash yuzasidan murojaat etishi va xorijiy davlat hududida doimiy yashash holati mavjud emasligini, shuningdek, pensiya yoki ijtimoiy nafaqa olmasligini tasdiqlashi lozim. Pensionerning sud hukmi boʻyicha ozodlikdan mahrum etish joylarida (manzil-koloniyalardan tashqari) boʻlgan vaqti uchun pensiya toʻlanmaydi. Pensioner yoki kompensatsiya pul toʻlovini oluvchi shaxs ozod boʻlgandan keyin pensiya yoki kompensatsiya pul toʻlovi uni tiklash uchun Pensiya jamgʻarmasi boʻlimiga ariza berilgan kundan boshlab tiklanadi. Pensioner ozodlikdan mahrum etilganda, pensiya sudning qonuniy hukmi kuchga kirgan oydan keyingi oyning birinchi sanasidan boshlab toʻxtatib turiladi. Manzil-koloniyada jazoni oʻtayotgan, ozodlikdan mahrum etishga hukm qilingan pensionerning jazo turi oʻzgargan taqdirda, manzil-koloniya maʼmuriyati jazo turi oʻzgargan kunning oʻzida Pensiya jamgʻarmasi boʻlimiga bu haqda xabar berishi lozim. Pensiya jamgʻarmasi boʻlimi manzil-koloniya maʼmuriyati tomonidan berilgan maʼlumot asosida pensiya toʻlovini toʻxtatib turadi”. 29. 162-band quyidagi tahrirda bayon etilsin: “162. Pensionerga yoki kompensatsiya pul toʻlovini oluvchi shaxsga berilishi kerak boʻlgan va uning vafoti munosabati bilan olinmay qolgan pensiya, 100 yoshga toʻlgan va undan oshgan pensiya oluvchilarga qoʻshimcha toʻlov yoki kompensatsiya pul toʻlovi summasi meros tarkibiga kiritilmaydi va boquvchisini yoʻqotganlik pensiyasi bilan taʼminlanadigan shaxslar doirasiga tegishli oila aʼzolariga toʻlanadi. Ota-onalar, eri (xotini), shuningdek, pensioner yoki shaxs vafot etgan kunda u bilan birga yashagan oila aʼzolari, agar ular boquvchisini yoʻqotganlik boʻyicha pensiya bilan taʼminlanadiganlar doirasiga kirmagan taqdirda ham, ushbu summalarni olish huquqiga ega. Pensioner yoki kompensatsiya pul toʻlovini oluvchi shaxs vafoti munosabati bilan olinmay qolgan pensiya, 100 yoshga toʻlgan va undan oshgan pensiya oluvchilarga qoʻshimcha toʻlov yoki kompensatsiya pul toʻlovi koʻrsatib oʻtilgan oila aʼzolariga vafot etgan oy uchun toʻliq miqdorda toʻlanadi. Bunda pensioner yoki shaxs vafot etgan oy uchun bank plastik kartasiga kirim qilingan mablagʻlar vafot etgan pensionerning yoki shaxsning oila aʼzolariga qayta toʻlanmaydi va Pensiya jamgʻarmasiga qaytarilmaydi. Oilaning bir necha aʼzolari olinmay qolgan pensiya yoki kompensatsiya pul toʻlovi uchun murojaat qilgan taqdirda, ularga berilishi kerak boʻlgan pensiya yoki kompensatsiya pul toʻlovi ular oʻrtasida teng taqsimlanadi. Koʻrsatib oʻtilgan pensiya yoki kompensatsiya pul toʻlovini olish uchun pensioner yoki shaxs vafot etganidan soʻng oltmish kundan kechikmay murojaat qilingan taqdirda toʻlanadi”. 30. 187-bandda: quyidagi mazmundagi oʻn birinchi xatboshi bilan toʻldirilsin: “Pensiyalarni proaktiv shaklda tayinlash, nogironlik pensiyasini proaktiv shaklda qayta hisoblash va kompensatsiya pul toʻlovini proaktiv shaklda tayinlash axborot tizimida avtomatik tarzda roʻyxatga olinadi. Bunda shaxsning maʼlumotlari vazirlik va idoralar tomonidan axborot tizimi tomonidan yuborilgan soʻrovga muvofiq olingan maʼlumotlar asosida shakllanadi”; oʻn birinchi — oʻn toʻqqizinchi xatboshilar tegishlicha oʻn ikkinchi — yigirmanchi xatboshilar deb hisoblansin; oʻn ikkinchi — oʻn toʻrtinchi xatboshilar quyidagi tahrirda bayon etilsin: “Axborot tizimida arizalarni roʻyxatga olishda raqamlash avtomatik tarzda amalga oshiriladi. Axborot tizimida shaxsning arizasini rasmiylashtirishda quyidagi maʼlumotlar shuʼba mudiri tomonidan kiritiladi: ariza beruvchining shaxsga doir va identifikatsiya qilish mumkin boʻlgan maʼlumotlari, shu jumladan, jismoniy shaxsning shaxsiy identifikatsiya raqami”. 31. 1871-band quyidagi tahrirda bayon etilsin: “1871. Kompensatsiya pul toʻlovlarini tayinlash toʻgʻrisidagi ariza ushbu Nizomga 24-ilovaga muvofiq shaklda Pensiya jamgʻarmasi boʻlimiga topshiriladi yoki pochta orqali yuboriladi. Pensiya yoki kompensatsiya pul toʻlovlarini tayinlash uchun pochta orqali yuborilgan ariza va hujjatlar shuʼba mudiri tomonidan qabul qilinadi va axborot tizimida rasmiylashtirilib, roʻyxatdan oʻtkaziladi. Shaxs pensiya yoki kompensatsiya pul toʻlovini tayinlashni soʻrab Pensiya jamgʻarmasi boʻlimiga bevosita kelib murojaat qilganda, shuʼba mudiri u tomonidan taqdim etilgan hujjatlar va koʻrsatmalar asosida axborot tizimida shaxs toʻgʻrisidagi maʼlumotlarni kiritgan holda ushbu Nizomga 22 va 24-ilovalarga muvofiq shakldagi arizani shakllantiradi. Arizada keltirilgan maʼlumotlar pensiya yoki kompensatsiya pul toʻlovini tayinlash uchun murojaat qiluvchi shaxs tomonidan tekshiriladi. Arizadagi maʼlumotlarda xato yoki kamchiliklar aniqlangan taqdirda, shuʼba mudiri mazkur xato yoki kamchiliklarni bartaraf etgan holda arizani qayta shakllantiradi. Shaxs arizadagi maʼlumotlar toʻgʻri shakllantirilganini bildirganidan soʻng shuʼba mudiri ariza shaxs tomonidan berilganini tasdiqlash maqsadida shaxsning yuzini biometrik identifikatsiyadan (Face-ID yoki qonunchilikka muvofiq boshqa elektron tasdiqlash usulidan) oʻtkazgan holda elektron maʼlumotlarni oladi. Olingan elektron maʼlumotlarni solishtirish maqsadida “Elektron hukumat” axborot tizimi orqali Migratsiya va personallashtirish departamentining axborot tizimiga elektron soʻrov yuboradi. Migratsiya va personallashtirish departamenti axborot tizim orqali kelib tushgan elektron soʻrovga asosan pensiya yoki kompensatsiya pul toʻlovi tayinlash uchun murojaat qilgan shaxs yuzining biometrik maʼlumotlarini axborot tizimidagi mavjud shaxs yuzining biometrik elektron maʼlumotlari bilan solishtiradi hamda elektron maʼlumotlar oʻzaro mos kelgani yoki mos kelmagani toʻgʻrisidagi elektron maʼlumotlarni Pensiya jamgʻarmasiga “Elektron hukumat” axborot tizimi orqali yuboradi. Pensiya yoki kompensatsiya pul toʻlovini tayinlash uchun murojaat qilgan shaxs yuzining biometrik elektron maʼlumotlari Migratsiya va personallashtirish departamentining axborot tizimidagi mavjud ushbu shaxs yuzining biometrik maʼlumotlari bilan mos kelganda, ariza beruvchi yuzining biometrik elektron maʼlumotlari Migratsiya va personallashtirish departamentining axborot tizimidagi maʼlumotlar bilan tasdiqlangani toʻgʻrisidagi maʼlumotlarni oʻz ichiga olgan QR-kod (matrik shtrixli kod) bilan tasdiqlanadi. Shuʼba mudiri shaxsning arizasini Pensiya jamgʻarmasining boʻlimi boshligʻiga hujjatlarni koʻrib chiqish va tegishli koʻrsatma (rezolyutsiya) berish uchun axborot tizimi orqali yuboradi. Hujjatlar axborot tizimiga yuklanganidan soʻng ariza avtomatik tarzda axborot tizimida qayd etiladi. Quyidagi hollarda ariza shaxs tomonidan imzo qoʻyish, shu jumladan, faksimil imzo qoʻyish orqali tasdiqlanadi: ariza beruvchi shaxs yuzining biometrik elektron maʼlumotlari maxsus qurilma orqali olinib, Migratsiya va personallashtirish departamentining axborot tizimidagi mavjud pensiya oluvchi yuzining biometrik elektron maʼlumotlari bilan mos kelmagani toʻgʻrisida elektron maʼlumot kelib tushganda; ariza berilayotgan Pensiya jamgʻarmasi boʻlimida internet tarmogʻiga ulanish imkoniyati mavjud boʻlmaganda; ariza berilayotgan Pensiya jamgʻarmasi boʻlimida internet tarmogʻi tezligi tizimdagi pensiya oluvchi yuzining biometrik elektron maʼlumotlarini elektron shaklda solishtirish uchun talab etiladigan tezlikdan kam boʻlganda. Shuʼba mudiri taqdim etilgan hujjatlarning asl nusxalarini shaxsga qaytaradi hamda unga arizaning tegishli qismini qirqib olgan holda, hujjatlar qabul qilingani toʻgʻrisida tilxat beradi. Shaxsning pensiyaga boʻlgan huquqi mavjud boʻlmasa, ushbu Nizomda belgilangan qoidalar asosida komissiya tegishli qarorni qabul qiladi va pensiya tayinlash uchun taqdim qilingan hujjatlar bilan birga pensiya tayinlashni rad qilish toʻgʻrisidagi qaror hamda xabarnomani shaxsga qaytaradi yoki yuboradi. Shaxs tomonidan pensiya va kompensatsiya pul toʻlovlarini tayinlash toʻgʻrisidagi ariza va unga ilova qilingan hujjatlar pochta orqali yuborilganda, shuʼba mudiri shaxsning arizasi va unga ilova qilingan hujjatlarni axborot tizimiga kiritadi va rasmiylashtiradi. Bunda yuborilgan hujjatlarning asl nusxalari pensiya va kompensatsiya pul toʻlovlarini tayinlash toʻgʻrisida qaror qabul qilinganidan soʻng qaytariladi. Shuʼba mudiri shaxsning arizasi va unga ilova qilingan hujjatlarning elektron nusxalarini axborot tizimiga yuklaydi hamda Pensiya jamgʻarmasi boʻlimi boshligʻiga hujjatlarni koʻrib chiqish va tegishli koʻrsatma (rezolyutsiya) berish uchun axborot tizimi orqali yuboradi. Hujjatlar axborot tizimiga yuklanganidan soʻng ariza avtomatik tarzda axborot tizimida qayd etiladi. Boʻlim boshligʻi ariza va boshqa hujjatlar bilan tanishib chiqib, axborot tizimi orqali oʻz koʻrsatmasini (rezolyutsiyasini) berganidan soʻng axborot tizimida pensiyaga oid hujjatlar yigʻmajildi shakllanib, avtomatik tarzda raqam beriladi va hujjatlar shuʼba mutaxassisiga ijro uchun yuboriladi. Shuʼba mudiri lavozimi mavjud boʻlmagan Pensiya jamgʻarmasi boʻlimlarida ushbu vazifalar shuʼba mutaxassisi tomonidan amalga oshiriladi”. 32. 1873 va 1875-bandlarning birinchi xatboshilaridan “uy-joy-kommunal xizmatlari uchun” soʻzlari chiqarib tashlansin; 33. 1874-band quyidagi tahrirda bayon etilsin: “Komissiya qarori qabul qilinganidan soʻng bu haqda shu kunning oʻzida shaxsga xabar beriladi. Komissiyaning pensiya yoki kompensatsiya pul toʻlovini tayinlashni rad etish, tekshirish oʻtkazish va qoʻshimcha hujjatlarni taqdim etish zarurligi, ortiqcha toʻlangan summalarni pensiyadan yoki kompensatsiya pul toʻlovidan chegirib qolish toʻgʻrisidagi qarorlari, shuningdek, arizalarni koʻrib chiqishda qabul qilingan boshqa qarorlar ham axborot tizimida tasdiqlanadi hamda axborot tizimida avtomatik tarzda qayd etiladi. Bunda shuʼba mutaxassisi tomonidan besh kun muddatda shaxsga rad etish sabablari va boshqa asoslovchi maʼlumotlarni koʻrsatgan holda yozma xabarnoma yoki arizada koʻrsatilgan mobil telefon raqamga SMS-xabar yuboriladi”. 34. 14-ilova “Ariza beruvchining imzosi __________” soʻzlaridan keyin “QR-kod” bloki bilan toʻldirilsin. 35. 21 va 22-ilovalar quyidagi tahrirda bayon etilsin: 202_ yil “___” ______________ sonPensiyaga oid hujjatlar yigʻmajildi raqami ___________________________________________Pensiya (kompensatsiya pul toʻlovi) turi ________________________________________________Pensiya (kompensatsiya pul toʻlovi) oluvchining yashash joyi ________________________________Shaxs ___________________________________________________________________________ ga(F.I.O.)202___ yil “____” ___________ dan, 202___ yil “____” ___________ gacha boʻlgan davr uchun ___________________________________________________________________________________________________________________________________________________________________________ sababli _____ soʻm _________ tiyin miqdorda ortiqcha toʻlov hisoblandi.Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni 65-moddasiga muvofiq 202_ yil ________ oyidan ortiqcha toʻlov boʻyicha qarzdorligi tugagunga qadar oylik toʻloviga __ foiz miqdorida chegirma qoʻyilsin.Komissiya raisi: ________________________________________(F.I.O.)QR-kodKomissiya aʼzolari: _____________________________________(F.I.O.)QR-kod_________________ _____________________________________(F.I.O.)QR-kod_________________ _____________________________________(F.I.O.)QR-kod_________________ _____________________________________(F.I.O.)QR-kod Old tomoniQR-kodOʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi ___________ (respublika, viloyat, shahar) ____________ tuman/shahar boʻlimi boshligʻiga(rahbar koʻrsatmasi)Fuqaro ___________________________________________________________________________(F.I.O.)Manzili ________________________________________________________________________________Tugʻilgan sanasi ____ pasport (identifikatsiyalovchi ID-karta) seriyasi ___ raqami __________Berilgan vaqti __________ ____________________ tomonidan berilgan.Telefon raqami _____________________ARIZAMenga qonunchilik hujjatlariga asosan yoshga, nogironlikka, boquvchisini yoʻqotganlikka doir pensiya tayinlashingizni (qayta hisoblash, tiklash, boshqa turdagi pensiyaga oʻtkazish, ulushini ajratish, yashash manzili oʻzgargani munosabati bilan hisobga qoʻyish) soʻrayman (keraklisining tagiga chizilsin).Pensiyani hisoblab chiqarish uchun ish haqini (oxirgi oʻn yillik mehnat faoliyati davomidagi istalgan ketma-ket besh yildagi) ______ yil ____ oyidan ______ yil ____ oyigacha olishingizni soʻrayman.Sizga shuni maʼlum qilamanki, menga avvallari pensiya (nafaqa) boshqa asoslarga koʻra yoki boshqa muassasa tomonidan tayinlanmagan, tayinlangan (keraklisining tagiga chizilsin).Hozirgi kunda ishlayman/ishlamayman (keraklisining tagiga chizilsin).Ish joyi ________________________________________________________Menga pensiya naqd pul shaklida, tijorat bankining plastik (bank) kartasi, manzil-koloniya (keraklisining tagiga chizilsin) orqali toʻlansin.Qonunchilik hujjatlariga asosan har xil turdagi pensiya (nafaqa) olish huquqiga ega boʻlgan shaxsga faqatgina bitta turdagi pensiya olish mumkinligi hamda pensiya (nafaqa) tayinlash muddati toʻgʻrisida tanishdim.Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi _______________ tuman/shahar boʻlimini toʻliq davlat taʼminotiga oʻtgani, oila aʼzolari tarkibi oʻzgargani, yashash joyi oʻzgargani, ishga joylashgani kabi oʻzgarishlar sodir boʻlganda oʻz vaqtida xabardor qilish majburiyatini olaman.Taqdim etilgan hujjatlarning haqqoniyligini kafolatlayman.Ish staji va ish haqi toʻgʻrisidagi maʼlumotlarni Xalq banki filialiga shaxsiy jamgʻarilib boriladigan pensiya hisobvaragʻiga (SHJBPH) kiritilgan jamgʻarib boriladigan majburiy pensiya badallari orqali, shuningdek, pensiya va nafaqaga oid shaxsiy maʼlumotlarimni tegishli tashkilot va idoralar orqali, shu jumladan, transchegaraviy uzatish orqali tekshirishga rozilik beraman.202 _ yil “____”________Ariza beruvchi imzosi ________QR-kodPasport (identifikatsiyalovchi ID-karta) maʼlumotlari va taqdim etilgan hujjatlar tekshirildi. Ariza va unga ilova qilingan hujjatlar 202__ yil “__”______ qabul qilindi va ___-son bilan qayd etildi.QR-kodPensiya tayinlash uchun yetishmayotgan hujjatlarHujjat taqdim etishning soʻnggi sanasiAriza beruvchi __________Qabul qiluvchi _______QR-kodQR-kod Orqa tomoniArizaga ilova qilingan hujjatlar roʻyxatiQoʻshimcha taqdim etilgan hujjatlar roʻyxatiT/rHujjat nomiSoniSanasiT/rHujjat nomiSoniSanasi1.1.2.2.3.3.Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi _____________________ tuman/shahar boʻlimi pensiya tayinlash boʻyicha komissiyasining 202 _ yil “___” ________ dagi _____-son qarorining qisqacha mazmuni.____________________________________________________________________________________________________________________________________________________________________________________________________________________________________________________________________________________________________________________________________________________________________M.Oʻ. Komissiya raisi: ____________________________________(F.I.O.)QR-kodKomissiya aʼzolari: ____________________________________(F.I.O.)QR-kod_________________ ____________________________________(F.I.O.)QR-kod_________________ ____________________________________(F.I.O.)QR-kod_________________ ____________________________________(F.I.O.)QR-kod------------------------------------------ kesish chizigʻi ------------------------------------------QR-kodPasport (identifikatsiyalovchi ID-karta) maʼlumotlari va taqdim etilgan hujjatlar tekshirildi. Ariza va unga ilova qilingan hujjatlarni 202_ yil “__” _________da qabul qilindi va _________-son bilan qayd etildi.Pensiya tayinlash uchun yetishmayotgan hujjatlarOxirgi hujjatni taqdim etish sanasihujjat nomitaqdim etish sanasiAriza beruvchi imzosi _______QR-kodQabul qiluvchi imzosi _________QR-kod”. 36. 24-ilova quyidagi tahrirda bayon etilsin: Kompensatsiya pul toʻlovi tayinlash boʻyicha ariza blank namunasiQR-kodOʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi ____________ (respublika, viloyat, shahar) _____________ tuman/shahar boʻlimi boshligʻiga(rahbar koʻrsatmasi)Fuqaro ___________________________________________________________________________(F.I.O.)Manzili ________________________________________________________________________________Tugʻilgan sanasi ___pasport (identifikatsiyalovchi ID-karta) seriyasi __ raqami Berilgan vaqti _________ ______________________ tomonidan berilgan.Telefon raqami _______________________ARIZAMen ________________________ shaxslar toifasiga kirishim munosabati bilan uy-joy-kommunal xizmatlar toʻlovi uchun kompensatsiya toʻlovlarini tayinlashingizni soʻrayman.Men ____________________________________________________ Sizga shuni maʼlum qilamanki, ______________________________________________________________________________(kerakli maʼlumot koʻrsatiladi)Taqdim etilgan hujjatlarning haqqoniyligini kafolatlayman.202_ yil “__” ___________Ariza beruvchi _________QR-kodQR-kodPasport (identifikatsiyalovchi ID-karta) maʼlumotlari va taqdim etilgan hujjatlar tekshirildi.Ariza ilova qilingan hujjatlar bilan 202_ yil “__” ______da qabul qilindi va _________-son bilan qayd etildi.Ariza beruvchi _____Qabul qiluvchi ____QR-kodQR-kodArizaga ilova qilingan hujjatlar roʻyxatiT/rHujjat nomiSoniSanasi1.2.3.”. 37. 26-ilova quyidagi tahrirda bayon etilsin: QR-kodOʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi ____________ (respublika, viloyat, shahar) _____________ tuman/shahar boʻlimi boshligʻiga(rahbar koʻrsatmasi)Fuqaro____________________________________________________________________________(F.I.O.)Manzili ________________________________________________________________________________Tugʻilgan sanasi ______ pasport (identifikatsiyalovchi ID-karta) seriyasi _____ raqami ____________.Berilgan vaqti _________ ______________________ tomonidan berilgan.Telefon raqami _______________________ARIZAMenga toʻlanib kelayotgan ____________ pensiyani 202_ yil “___” _______ dan boshlab toʻxtatib turishingizni soʻrayman.202_ yil “__” ________Ariza beruvchi imzosi ____________QR-kod”. 38. quyidagi mazmundagi 34 — 37-ilovalar bilan toʻldirilsin: I. Koʻrish qobiliyati boʻyicha I guruh nogironligi boʻlgan shaxsning qonuniy vakili toʻgʻrisida maʼlumot1. F.I.O:2. Jismoniy shaxsning shaxsiy identifikatsiya raqami (JSHSHIR):3. Telefon raqami va elektron pochta manzili:4. Hudud nomi:5. Tuman/shahar nomi:6. Yashash joyi:7. Qarindoshlik darajasi (ota, ona, vasiy yoki homiy):II. Koʻrish qobiliyati boʻyicha I guruh nogironligi boʻlgan shaxsning maʼlumotlari (maʼlumotlar toʻliq yozilishi shart):1. Koʻrish qobiliyati boʻyicha I guruh nogironligi boʻlgan shaxsning F.I.O:2. Koʻrish qobiliyati boʻyicha I guruh nogironligi boʻlgan shaxsning shaxsiy identifikatsiya raqami (JSHSHIR):3. Koʻrish qobiliyati boʻyicha I guruh nogironligi boʻlgan shaxsning “TIEK” axborot tizimidagi oʻziga xos raqami:4. Koʻrish qobiliyati boʻyicha I guruh nogironligi boʻlgan shaxsga nogironlik belgilangan sana:5. Koʻrish qobiliyati boʻyicha I guruh nogironligi boʻlgan shaxsga TIEK koʻrigi natijalariga koʻra belgilangan nogironlik muddati:6. Koʻrish qobiliyati boʻyicha I guruh nogironligi boʻlgan shaxsni qayta TIEK koʻrigidan oʻtkazish muddati:7. Koʻrish qobiliyati boʻyicha I guruh nogironligi boʻlgan shaxsni TIEKning koʻrigidan oʻtkazish dalolatnomasining raqami va berilgan sana: BosqichlarSubyektlarMexanizmBajarish muddatlari1-bosqichMurojaat qiluvchi(shaxs yoki uning qonuniy vakili)1. Proaktiv shaklda tayinlangan pensiyani rad etish yuzasidan Davlat xizmatlari markaziga kelib murojaat qiladi.2. Yagona interaktiv davlat xizmatlari portalidan roʻyxatdan oʻtgan holda proaktiv shaklda tayinlangan pensiyani rad etish boʻyicha soʻrovnoma shaklini toʻldiradi.Proaktiv shaklda pensiya tayinlangani haqidagi xabarni olganidan soʻng 10 kun ichida2-bosqichDavlat xizmatlari markazi1. Soʻrovnomani toʻldirib, elektron shaklda Iqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimiga yuboradi.Soʻrovnoma toʻldirilgandan soʻng 5 daqiqa ichidaYagona interaktiv davlat xizmatlari portali2. Soʻrovnomani Pensiya jamgʻarmasi boʻlimiga yuboradi.Avtomatik tarzda3-bosqichIqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimi1. Qonuniy vakil shaxsning vasiysi yoki homiysi ekanini oʻrganish uchun Ijtimoiy himoya milliy agentligining “Yagona milliy ijtimoiy himoya” axborot tizimiga elektron shaklda soʻrov yuboradi.2. Axborot tizimida fuqaroga proaktiv shaklda tayinlangan pensiya holatini oʻrganadi.Soʻrovnoma kelib tushganidan soʻng 5 daqiqa ichida4-bosqichIqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimi1. Proaktiv shaklda tayinlangan pensiyani rad etish toʻgʻrisida qaror qabul qiladi.1. 1 kun ichida.2. Proaktiv shaklda tayinlangan pensiya rad etilgani toʻgʻrisida elektron shakldagi maʼlumotlarni Davlat xizmatlari markaziga yuboradi.2. Qaror qabul qilingandan soʻng 5 daqiqa ichida.3. Yagona interaktiv davlat xizmatlari portali orqali proaktiv shaklda tayinlangan pensiyani rad etish uchun murojaat qilgan fuqaroning mobil telefon raqamiga pensiya tayinlash rad etilgani hamda kelgusida pensiya tayinlash yuzasidan murojaat qilish tartibi haqidagi SMS-xabar yoki shaxsiy kabinetiga xabar yuboradi.3. Qaror qabul qilingandan soʻng 5 daqiqa ichida.5-bosqichDavlat xizmatlari markaziProaktiv shaklda tayinlangan pensiya rad etilgani hamda kelgusida u yuzasidan murojaat qilish tartibi toʻgʻrisida murojaat qiluvchini xabardor qiladi.Maʼlumot olinganidan soʻng 5 daqiqa ichida